**สุพิชชา ปรีดาเจริญ** (2 พฤษภาคม 2546 - 19 เมษายน 2566) ชื่อเล่น **จีจี้** เป็นอดีตนักร้อง เน็ตไอดอล นางแบบ และอินฟลูเอนเซอร์ชาวไทย

ประวัติ
-------

สุพิชชา ปรีดาเจริญ มีชื่อเล่นว่า จีจี้ เกิดเมื่อวันที่ 2 พฤษภาคม 2546 เป็นลูกครึ่งไทย-จีน เป็นพี่สาวคนโตในบรรดาพี่น้อง 3 คนซึ่งเป็นผู้หญิงทั้งหมด จบการศึกษาระดับชั้นมัธยมศึกษาจากโรงเรียนสาธิตมหาวิทยาลัยศิลปากร เคยศึกษาระดับปริญญาตรีที่มหาวิทยาลัยศรีนครินทรวิโรฒ และจุฬาลงกรณ์มหาวิทยาลัย

นอกจากนี้เธอยังมีใบหน้าละม้ายคล้ายกับ เฌอปราง อารีย์กุล อดีตกัปตันวงบีเอ็นเคโฟร์ตีเอต ซึ่งปัจจุบันขยับตำแหน่งขึ้นไปเป็นผู้จัดการวง

เข้าสู่วงการ
------------

สุพิชชาเข้าสู่วงการตั้งแต่สมัยเรียนมัธยมศึกษา ด้วยการเป็นนางแบบให้กับแบรนด์ต่าง ๆ รวมถึงเปิดช่องทางโซเชียลมีเดียชื่อ เรื่องของจี้ ก่อนจะมีผลงานชิ้นแรกในวงการคือมิวสิกวิดีโอเพลง นาทีชีวิต ของวง Animal will do ตามด้วยมิวสิกวิดีโออีกหลายเพลง กระทั่งปลายปี 2563 เธอได้เข้าร่วมโปรเจ็กต์พิเศษชื่อ ONE DAY TO THE NEXT PROJECT ร่วมกับอดีตสมาชิกวงไอดอลอีก 6 คนโดยได้ปล่อยซิงเกิลแรกคือเพลง Love December ก่อนจะออกจากโปรเจ็กต์และเข้าร่วมเป็นสมาชิกวงเกิร์ลกรุ๊ปวง Kisskazz ภายใต้สังกัด XOXOCITY โดยได้ปล่อยซิงเกิลแรกชื่อ ใจมันคิดถึง (แทบละลาย) เมื่อวันที่ 18 กุมภาพันธ์ 2565 ในปีเดียวกัน เธอยังได้ร่วมแสดงในภาพยนตร์เรื่องแรกและเรื่องเดียวในชีวิตของเธอคือเรื่องแอน โดยรับบทเป็น แอน คนที่ 4 และจากภาพยนตร์เรื่องแอนเธอก็ได้รับรางวัลทีมนักแสดงยอดเยี่ยม จากงานคมชัดลึกอวอร์ด ครั้งที่ 19

การเสียชีวิต
------------

สุพิชชาเสียชีวิตเมื่อวันที่ 19 เมษายน 2566 จากการถูก นักเรียนเตรียมทหาร ภูมิพัฒน์ ชัยวณิชยา บุตรชายของ พลเอกสมชาย ชัยวณิชยา กรรมการตุลาการศาลยุติธรรมในส่วนของคนนอก อดีตแฟนหนุ่มยิงเสียชีวิตในห้องพักภายในคอนโดมิเนียมแถวอโศกด้วยปืนของบิดา ก่อนที่ นตท. ภูมิพัฒน์ จะยิงตัวตายด้วยปืนกระบอกเดียวกัน ต่อมา พลเอกสมชายได้พ้นจากตำแหน่งกรรมการตุลาการศาลยุติธรรม

ในวันรุ่งขึ้น พ่อแม่และพ่อเลี้ยงของสุพิชชาได้เดินทางมารับศพของสุพิชชาที่โรงพยาบาลรามาธิบดี ท่ามกลางความโศกเศร้า โดยนายชินโชติ ปรีดาเจริญ พ่อแท้ ๆ ของสุพิชชาให้สัมภาษณ์ว่า ลูกสาวถูกยิงแบบไม่ทันรู้ตัว ก่อนจะมีพิธีฌาปนกิจศพเมื่อวันที่ 25 เมษายน 2566 ที่เมรุวัดพระปฐมเจดีย์ราชวรมหาวิหาร

ผลงาน
-----

### ภาพยนตร์

* *แอน (Faces of Anne)* (2565)

### ซิงเกิล

| ปี | ลำดับ | เพลง | อัลบั้ม |
| --- | --- | --- | --- |
| 2565 | 1 | ใจมันคิดถึง (แทบละลาย) | สมาชิกวง Kisskazz |
| 2566 | 2 | PUN Ft. DAVII - MUSE | ร้องคู่ |

### พิธีกร

* พ.ศ. 2562 - เรื่องของจี้ Ghie's Story EP.1 ทางช่อง YouTube:Ghie's Story(8 มีนาคม 2562 - 15 เมษายน 2563)

### มิวสิควิดิโอ

| ปี | เพลง | นักร้อง |
| --- | --- | --- |
| 2562 | นาทีชีวิต | Animal will do |
| 2563 | ฝนตกลงมาครั้งใด | SIN |
| จำได้ไหม | COPTER |
| ร้องไห้หนักมาก | CHASE |
| 2564 | STUCK | ZIGGARICE FEAT. MEYOU |
| จะกลับไปดีกับเขาก็บอก | SERIOUS BACON' |
| โบ๊ะบ๊ะ / BohBah | MAIYARAP x NAMEMT |
| 2565 | เพราะ (BECAUSE) | NICECNX |
|

### เพลง

| ปี | เพลง | นักร้องร่วม |
| --- | --- | --- |
| 2563 | ONE DAY TO THE NEXT PROJECT | มิ้ม MIM / Mymmimคิตแคต KIDCAT / Kidcatmewเดียร์ DEAR / Deararyกุ๊กไก่ KOOKKAI / Kookkai Laphatradaมิวสิค MUSIC / Miiw Jydaaยาหยี YAYEE / Yeesakan |
|

### โฆษณา

| ปี | ผลิตภัณฑ์ | หมายเหตุ |
| --- | --- | --- |
| 2562 | โซฟี | โซฟีวัยใส |
| APP SODA |  |
| 2563 | ซันซิล | ซันซิลคอลลาเจล |
| 2564 | App UCHOOSE |  |
| Olay Super Serum | สูตร Vitamin C |
| เครื่องดื่ม โอฉะซังงง |  |
|

อ้างอิง
-------

1. 1 2  เปิดประวัติ "จีจี้ สุพิชชา" เน็ตไอดอล - นางแบบสาวชื่อดัง
2. ↑  เปิดประวัติ ‘จีจี้ สุพิชชา’ เน็ตไอดอลสวยน่ารัก สุดเสียดายอนาคตยังอีกไกล
3. ↑  สรุปแฮชแท็ก "เรื่องของจี้" จีจี้ สุพิชชา ถูกยิงเสียชีวิต ปืนของพ่อแฟนหนุ่ม
4. ↑  "Love December" เพลงที่รวมคนคุ้นหน้าที่คุณอาจคิดถึง
5. ↑  ‘Kisskazz’ เกิร์ลกรุ๊ปน้องใหม่ เตรียเปิดตัว 18 ก.พ.นี้ พร้อมเดบิวต์เพลงแรก ‘ใจมันคิดถึง (แทบละลาย)’
6. ↑  เปิดตัว Kisskazz วงน้องใหม่ น่ารักทะลุจอกับซิงเกิลแรก ‘ใจมันคิดถึง (แทบละลาย)’ จากค่าย XOXOCITY
7. ↑  เส้นทางฝัน 'จีจี้ สุพิชชา' เน็ตไอดอลสู่นักแสดง 'แอน' คว้าคมชัดลึกอวอร์ด 19
8. ↑  สังคมรู้อะไรบ้างกรณีเน็ตไอดอล "จีจี้ สุพิชชา" ถูกยิงเสียชีวิต
9. ↑  พ่อเผยผลชันสูตร "จีจี้ สุพิชชา" ถูกยิงศีรษะ บริเวณขมับขวา เสียชีวิตไม่ทันตั้งตัว
10. ↑  น้ำตาท่วม! พิธีส่ง "จีจี้ สุพิชชา" ครั้งสุดท้าย พ่อขอให้ลูกไปเป็นนางฟ้าบนสวรรค์...

แหล่งข้อมูลอื่น
---------------

* สุพิชชา ปรีดาเจริญ ที่อินสตาแกรม